MÅNEDENS  BUDSKAB 
fra  Århus  stav 


Du  skal  elske  din  næste 


Det  er  profeteret,  at  i  de  sidste  dage  skal 
hjerterne  blive  kolde,  og  egenkærlighed  vil 
være  fremherskende.  Man  taler  i  vore  dage 
meget  om  stress  -  om  dårlige  nerver,  om 
forskellige  sindslidelser  og  om  selvmord. 

Mange  af  disse  ting  ville  menneskene 
kunne  undgå,  hvis  de  ville  efterleve  den  lov 
for  forbindelse  mellem  mennesker,  som 
Kristus  gav  os,  da  han  sagde:  Du  skal  elske 
din  næste  som  dig  selv. 

Mange  menneskers  liv  er  forfejlet  og  mis- 
lykket, fordi  de  ikke  har  evne  eller  vilje  til  at 
fatte  denne  kendsgerning:  Det  er  saligere  at 
give  end  at  tage. 

Hvorfor  er  det  mon  således?  Hvorfor  kan 
ingen  blive  lykkelige  blot  ved  at  skrabe 
sammen  til  sig  selv? 

Kristus  har  forklaret  det  på  denne  måde: 
Han  siger:  Guds  Rige  er  inden  i  Eder,  og 
han  siger  videre:  Guds  Rige  er  i  blandt  jer  - 


og  begge  dele  indeholder  sandheden.  Det  er 
nemlig  sådan,  at  når  Guds  Rige  er  præget 
ind  i  vort  væsens  inderste,  er  det  også  præget 
i  vort  forhold  til  andre  mennesker.  Der  fin- 
des en  måde,  på  hvilken  vi  kan  komme  ud 
af  det  med  os  selv,  og  der  findes  en  måde,  på 
hvilken  vi  kan  komme  ud  af  detrmed  andre 
mennesker. 

Begge  disse  måder  er  Guds  måder.  Hvis 
vi  prøver  at  komme  ud  af  det  med  vor 
familie  på  den  måde,  at  vi  prøver  at  domi- 
nere den,  så  vil  resultatet  blive,  at  vi  skaber 
et  oprør  imod  os,  og  vi  vil  selv  komme  til 
kort  og  blive  ulykkelige. 

Hver  gang  vi  prøver  at  dominere,  bryder 
vi  loven,  der  er  indskrevet  i  grundordningen 
for  forbindelser  mellem  mennesker.  Vi  slår 
ikke  loven  i  stykker,  men  vi  slår  os  selv  i 
stykker  på  loven. 

Der  sker  automatisk  det,  at  hvis  vi  ikke 

efterlever  kærlighedsbudet,  kan  vi  ikke 
komme  ud  af  det  med  vor  næste.  Vort  for- 
hold til  ham  vil  ikke  gøre  os  fri,  men  han  vil 
falde  tilbage  på  os  som  et  problem. 

At  elske  vor  næste  er  et  tvunget  valg 
ligesom  det  at  spise.  Vi  behøver  ikke  at 
spise,  men  hvis  vi  ikke  gør  det,  kan  vi  ikke 
leve.  Vi  behøver  ikke  at  elske  vor  næste, 
men  hvis  vi  ikke  gør  det,  kan  vi  ikke  komme 
ud  af  det  med  ham. 

Det  er  en  naturlov.  Gud  har  dannet  os 
sådan,  og  næsten  alle  ved  det,  men  alligevel 
sønderslår  de  fleste  sig  selv  ved  at  gå  imod 
den. 

MÅNEDENS  BUDSKAB 
fra  København  stav 

Tro  og  gerning 


1  Jakobs  brev  2.  kapitel  vers  14-24  fortæller 
Jakob  om  hvorledes  tro  uden  gerninger  er 
en  død  tro.  Alle  trofaste  sidste  dages  hellige 
har  gerninger  der  viser  at  de  tror  og  efterle- 
ver de  bud  og  befalinger  herren  har  givet 
gennem  sine  profeter.  Men  hvordan  er  det 
med  gerninger  i  forbindelse  med  den  vej- 
ledning som  herren  giver  os  hver  især?  Føl- 
gende historie  der  foregår  i  1842  er  et  ek- 
sempel på  hvorledes  herren  hører  vore 
bønner,  når  vi  ydmygt  og  oprigtigt  beder, 
og  hvorledes  han  ønsker  at  vejlede  os,  når 
vi  har  tankerne  vendt  mod  ham,  og  med  tro 
følger  hans  råd  og  vejledning,  eller  som 
Jakob  siger  tror  og  udfører  gerninger. 

En  familie  der  bestod  af  en  far  og  mor  og 
ti  børn  ejede  en  ko  som  gav  familien  mælk 


Vi  ser  hvorledes  vor  himmelske  Fader  er 
far  for  sin  familie  -  nemlig  os.  Han  har 
skabt  os  således,  at  vi  ikke  kan  komme  ud 
af  det  med  os  selv,  medmindre  vi  kommer 
godt  ud  af  det  med  vor  familie  og  vor  næste 
-  og  hvis  vi  ikke  gør  det,  er  det,  at  vi  sønder- 
slår os  på  loven  og  må  tage  følgerne:  stress, 
dårlige  nerver  osv. 

Kort  og  godt.  Der  findes  to  muligheder: 
Enten  må  vi  leve  med  kærlighed,  eller  også 
må  vi  leve  med  tab. 

Det  burde  ikke  være  vanskeligt  at  vælge. 

Verner  Buur 
Stavspatriark 


og  smør,  men  tidligt  på  foråret  1842  løb 
koen  bort.  Faderen  og  de  tre  ældste  drenge 
ledte  i  mange  dage  efter  koen,  men  til  sidst 
blev  de  enige  om  at  den  måtte  være  død  og 
opgav  eftersøgningen.  En  af  de  andre  drenge 
som  kun  var  ti  år  gammel  spurgte  flere 
gange  faderen  om  han  ikke  måtte  gå  ud  og 
lede  efter  koen.  Men  faderen  svarede  ham 
at  hvad  kunne  han  dog  gøre  når  han  selv  og 
de  store  drenge  havde  gennemsøgt  landet  i 
mange  kms.  omkreds  og  ikke  fundet  den. 
Men  denne  drengs  tro  på  at  han  kunne 
finde  koen,  var  meget  stærk.  Faderen  gik 
atter  ud  for  at  lede  og  kom  igen  træt  og 
nedslået  tilbage.  Den  tiårige  sagde:  Far  hvis 
du  lader  mig  tage  vores  gamle  hest  Charley, 
så  vil  jeg  gå  ud  og  finde  koen. 

Tidligt  den  næste  morgen  begav  han  sig 
af  sted.  Han  drog  af  vejen  øst  for  Nauvoo 
der  førte  ham  ud  i  det  åbne  land,  hvor  han 
før  havde  vogtet  køer.  Han  red  hen  til  en 
lille  høj  og  stod  af  hesten  og  medens  han 
holdt  fast  i  tømmerne  knælede  han  ned  og 
bad  inderligt  til  herren  om  at  han  måtte 
blive  ledt  på  den  vej  hvor  han  ville  finde 
koen. 

Han  steg  til  hest  og  red  lige  mod  syd.  Der 
var  mange  flokke  kvæg  langs  vejen,  men 
han  standsede  ikke  for  at  se  efter  deres  ko, 
for  han  følte  at  Ånden  ville  lede  ham  i  den 
rigtige  retning.  Han  fortsatte  i  sydlig  retning 
og  da  han  havde  redet  således  et  stykke  tid, 
så  han  koen  som  græssede  alene  i  nogen 


afstand  af  det  andet  kvæg  på  marken. 

Han  var  langt  fra  sit  hjem  i  en  fremmed 
del  af  landet,  det  var  sent  på  eftermiddagen, 
men  han  var  sin  himmelske  fader  meget 
taknemmelig  for  at  hans  bøn  var  blevet 
hørt  og  besvaret. 

På  samme  måde  som  herren  ledte  denne 
dreng  frem  til  familiens  forsvundne  ko, 
ønsker  herren  at  lede  og  hjælpe  enhver  af 
sine  børn,  men  en  betingelse  for  at  herren 
kan  hjælpe  os  er  at  vi  har  vore  tanker  vendt 
mod  ham  og  at  vi  tror,  og  som  Jakob  påpe- 
ger, handler  efter  herrens  vejledning  ligesom 
Abraham  gjorde. 

Bjarne  Gram 
Slavspatriark 


Sådan  går  arbejdet  på  missionskontoret 

af  missionspræsident  Richard  C.  Jensen 


Missionspræsident  Richard  C.  Jensen 
interviewer  en  af  sine  missionærer. 


I  godt  og  vel  de  første  hundrede  år  efter,  at 
missionærerne  var  blevet  kaldet  til  at 
arbejde  i  Danmark  i  denne  uddeling,  var  alt 
arbejdet,  såvel  det,  som  vedrørte  den  præ- 
stedømmelige ledelse  som  det  timelige,  cen- 
treret om  missionskontoret,  og  det  var  under 
præsidium  af  missionspræsidenten.  Siden 
da  er  kirken  vokset.  Der  er  kommet  stave 
og  ward,  og  der  er  sket  store  forandringer. 
Stavspræsidenter  og  biskopper  og  andre 
trofaste  medlemmer  har  påtaget  sig  leder- 
skabet af  kirkens  aktiviteter.  Dog  er  der 
stadig  en  »dansk  mission«,  som  har  til  huse 
i  villaen  på  Priorvej,  men  man  har  kun 
myndighed  overfuldtidsmissionærerne,  der 
stadig  prædiker  evangeliet  for  enhver,  som 
vil  lytte  til  dem. 

Måske  kunne  man  spørge:  »Hvad  laver  I 
på  missionskontoret,  nu  da  stave  og  ward 
tager  sig  af  de  hellige  og  af  kirkens 
arbejde?« 

På  missionskontoret  har  vi  ikke  mange 
ledige  stunder.  Kontoret  er  »hjertet«  i  mis- 
sionærarbejdet,  sådan  som  det  altid  har 
været.  I  de  sidste  mange  år  har  de  lokale 
brødre  og  søstre  kunnet  bære  ansvaret  for 
kirkens  daglige  ledelse,  og  det  har  frigjort 
missionærerne  til  at  gøre  det  arbejde,  som 
de  er  kaldet  til  at  gøre:  at  prædike  evange- 
liet !  Stavspræsidenterne  er  nu  de  autorita- 


tive ledere,  og  missionspræsidenten  kan 
fuldt  og  helt  tage  sig  af  fuldtidsmissionær- 
arbejdet  uden  at  han  også  har  ansvar  for 
kirkens  ledelse  som  sådan. 

Missionspræsidenten  holder  strengt  op- 
syn med  hver  enkelt  fuldtidsmissionær.  Han 
skriver  og  ringer  til  dem  jævnligt  for  at 
sikre  sig,  at  hver  eneste  føler  den  rette  ånd  i 
sin  mission.  Han  interviewer  dem  og  moti- 
verer dem  og  opmuntrer  dem  kærligt  én 
gang  hver  6.  eller  8.  uge.  Sammen  med  sin 
hustru  og  assistenterne  leder  han  zonekon- 
ferencer og  lærer  dem,  hvordan  de  skal  få 
succes  i  deres  missionærarbejde.  Han  skaber 
programmer  for  at  hjælpe  dem  til  at  få 
endnu  større  succes. 


Ældste  Michael  Meiners  og  ældste  Corne/l 
Clayton,  administrative  assistenter. 

En  gang  om  måneden  mødes  han  med 
stavens  missionsledere  for  at  samordne 
fuldtidsmissionærarbejdet  med  stavsmis- 
sionsarbejdet.  Men  det  er  blot  nogle  få  af 
hans  mange  pligter. 

Foruden  at  være  ansvarlig  for  fuldtids- 
missionærarbejdet i  Danmark  har  mis- 
sionspræsidenten ansvaret  for  alle  kirkelige 
aktiviteter,  missionærarbejdet  samt  for 
medlemmerne  på  Island,  som  er  en  del  af 
missionen.  Sammen  med  sin  hustru  rejser 
han  hver  anden  måned  dertil  for  at  lede  alle 
nødvendige  anliggender,  holde  interviews, 

Ældste  Brent  Griffin,  Missions  sekretær. 
zonekonference,  distriktskonference  og  alt, 
hvad  der  ellers  er  påkrævet  for  at  holde 
distriktet  og  grenene  sunde  og  stadigt 
voksende. 

Missionspræsidenten  har  to  missionærer 
som  sine  assistenter.  De  arbejder  nærmest 
som  rådgivere  med  hensyn  til  missionærar- 
bejdet.  De  må  have  særlige  lederegenskaber, 
være  fortrolige  med  alle  missionærregler  og 
være  i  stand  til  dygtigt  at  undervise  i  alle 
missionærdiskussionerne.  De  rejser  hele 
tiden  for  at  belære  zone-  og  distriktsledere 
om,  hvordan  de  kan  blive  mere  effektive  i  at 
undervise  til  dåb.  Assistenterne  er  også 
ansvarlige  for  alle  missionær-program- 


Ældste  Allan  Andrew,  financiel  sekretær. 


merne  -  at  påse,  at  de  fungerer,  som  de  skal. 

En  ny  kaldelse  er  givet  til  to  omrejsende 
assistenter,  som  sædvanligvis  er  to  af  de 
ældster,  i  missionen  som  har  haft  mest  suc- 
ces med  at  døbe.  De  tilbringer  hele  deres  tid 
med  at  arbejde  direkte  med  de  enkelte  par 
af  ældster,  idet  de  hjælper  dem  til  at  realisere 
deres  mål  med  hensyn  til  at  have  succes 
med  dåb. 

En  missionssekretær  arbejder  som  mis- 
sionspræsidentens  sekretær.  Han  har  mange 
pligter.  Han  må  være  dytig  til  alle  kontor- 
funktioner samt  få  det  hele  til  at  glide.  Det 
er  også  en  fast  regel,  at  han  er  distriktsleder 
for  de  missionærer,  som  arbejder  på  kon- 
toret. Han  skal  sørge  for  at  holde  orden  i 
arkivet,  fordele  post,  hjælpe  med  at  føre 
missionens  korrespondance,  holde  orden 
på  aftaler,  føre  adresslisterne  på  missionæ- 
rerne ajour,  redigere  Missionærbladet,  hele 
tiden  have  kontrol  med  ankomster  af  nye 


Ældste  Todd  Liddiard,  trykker  og  ansvarlig 
forfilm  og  lager. 

missionærer,  forflyttelser  og  afløsninger. 
Dertil  kommer,  at  han  gør  almindeligt  mis- 
sionærarbejde  om  aftenen  sammen  med  sin 
kammerat,  som  måske  er  den  finansielle 
sekretær. 

Denfinansielle  sekretær  må  have  forstand 
på  regnskaber.  Blandt  hans  mange  pligter 

Ældste  Mark  Woolf,  missionens  historie- 
skriver og  ansvarlig  for  Mormons  Bog 
programmet. 


har  han  ansvaret  for  pengesagerne,  modta- 
gelse og  fordeling  af  penge  fra  missionær- 
fondet. Han  hjælper  med  at  udarbejde  det 
årlige  budget  for  missionen,  som  omfatter 
alt  i  løbet  af  året.  Han  udfylder  og  indsender 
alle  finansielle  rapporter  til  faste  tider.  Han 
er  den,  som  samordner  brugen  af  missionens 
køretøjer  og  ser  til,  at  de  er  i  ordentlig  stand 
hele  tiden.  Han  holder  orden  på  de  udgifter, 
der  kommer  i  missionskontoret  og  mis- 
sionshjemmet.  Han  er  af  og  til  ansvarlig  for 
Mormons  Bog-programmet,  som  for  øje- 
blikket er  i  gang  i  Den  danske  Mission. 

Missionens  trykker  er  også  ansvarlig  for 
lageret,  og  det  er  et  temmeligt  krævende 
arbejde.  Al  trykning,  tegning,  kunstarbejde, 
fotografering  samt  distribuering  af  film 


hører  til  hans  pligter.  Han  ser  efter,  at  der 
hele  tiden  er  de  materialer  på  lager,  som 
missionærerne  i  marken  skal  bruge.  Han 
har  ansvar  for  film,  filmstrips,  audio-visuelle 
hjælpemidler,  bånd  osv.  Han  arbejder  med 
missionær-bulletiner  og  publikationer.  Han 
bestiller  forsyninger  og  trykkemateriale  og 
har  alt  det  på  lager,  som  kirkens  distribu- 
tionscenter ikke  fører.  Dertil  kommer 
(naturligvis)  også,  at  han  gør  missionærar- 
bejde  om  aftenen  og  i  week-ender,  som  de 

andre  på  kontoret. 

Når  vi  er  så  heldige  at  have  et  lige  antal 

missionærer,  har  vi  en  missions  historie- 
skriver, som  arbejder  med  statistikker  og 
på  mange  måder  hjælper  den  financielle 
sekretær  -  med  særlig  vægt  på  Mormons 
Bog-programmet.  Han  trykker  folks  navne 
på  forsiden  af  hver  bog,  der  gives  ud  som 
gave,  og  han  sørger  for  at  føre  nøjagtige 
optegnelser  og  for  at  bøgerne  sendes  til 
missionærerne  til  aflevering.  Han  skriver 
også  missionens  historie.  Dette  gøres  ellers 
af  missionssekretæren.  Også  han  gør  al- 
mindeligt missionærarbejde! 

Jo,  vi  er  en  travl  mission.  Vor  stab  på 
kontoret  er  kernen  i  det  hele  og  arbejder 
energisk  for  at  betjene  vore  fuldtidsmissio- 
nærer  ude  i  marken,  foruden  at  de  opfylder 
søndagspligter  for  stavene  og  wardene,  når 
tiden  tillader  det. 

Jeg  har  blot  nævnt  nogle  få  af  de  pligter, 
som  udføres  af  disse  brave  unge  mænd, 
som  er  kommet  til  Danmark  for  at  tjene 
Herren  og  ved  at  gøre  det  er  glade  for  at 
tjene  jer. 

Kirkebygningen  på  Priorvej  fylder  50  år 


af  Ellen  E.  Valgren 


Kirken  på  P 

Mon  ikke  den  karakteristiske  kirkebygning 
med  de  imponerende  søjler,  er  den  mest 
kendte  i  Danmark? 

Den  har  nu  stået  der  i  50  år  og  var  i 
mange  år,  sammen  med  villaen  ved  siden 
af,  selve  livsnerven  i  Jesu  Kristi  Kirke  af 
Sidste  Dages  Hellige  i  Danmark. 

Fra  den  blev  indviet  i  1931  og  indtil  1963, 
hvor  missionskontoret  flyttede  til  Dalgas 
Boulevard  164,  samledes  alle  trådene  fra 
hele  landet  her. 

Helt  til  1954  var  det  desuden  den  eneste 
kirkebygning  i  Københavnsområdet.  Da 
blev  imidlertid  kirkebygningen  på  Amager 
indviet,  og  i  1967  blev  den  store  kirke  på 
Maglegårds  Alle  i  Søborg  indviet.  Denne 
var  da  distriktskirke  og  blev  naturligvis 
senere  stavskirke. 

Men  mange  er  de  søskende,  som  har  haft 
deres  gang  på  Priorvej.  Hvor  er  de  henne 
alle  sammen?  Nogle  få  er  der  stadig  tilbage, 
som  har  været  med  siden  dengang  den  blev 
taget  i  brug.  Mange  er  gået  bort,  mange  er 


~>rve)  år  1931. 

rejst  til  Amerika  og  nogle  fik  aldrig  helt  fat  i 
jernstangen  og  forsvandt  ud  i  mørket  igen. 

Biskop  Bent  Jensen,  Københavns  4.  ward, 
som  nu  har  til  huse  i  bygningen,  har  natur- 
ligvis -  sammen  med  sine  medarbejdere  - 
længe  været  i  gang  med  planlægningen  af 
højtideligholdelsen  af  50  års  fødselsdagen. 

Bygningen  er  blevet  pudset  op  og  -  malet 
og  gjort  i  stand.  Der  er  lagt  nye  tæpper  på, 
så  det  hele  kan  fremstå  så  smukt  som  muligt 
til  den  store  dag. 

Biskop  Jensen  har  det  store  ønske,  at  der 
vil  komme  så  mange  som  muligt  og  tage  del 
i  festlighederne.  Han  håber  især  på,  at 
mange  af  dem,  som  har  tjent  som  gren- 
spræsidenter,  biskopper  og  missionspræsi- 
denter  kan  komme,  og  han  lover,  at  der  vil 
blive  sørget  for  indkvartering  af  dem,  som 
kommer  langvejs  fra. 

Men  lad  os  tage  et  tilbageblik  over  de  50 
år.  Siden  1902  havde  kirken  haft  sit  hoved- 
sæde i  Korsgade  1 1  i  en  bygning,  som  ganske 
vist  var  den  første,  som  var  bygget  af  kirken 

selv,  til  at  huse  såvel  kontorer  som  mødesale, 
men  som  i  hvert  fald  ikke  udefra  fremstod 
som  en  særlig  imponerende  kirkebygning. 

Bygningen  i  Korsgade  havde  tjent  sit 
formål,  og  man  måtte  se  i  øjnene,  at  det  var 
nødvendigt  med  noget  nyt,  og  man  fandt  og 
købte  -  på  trods  af  mange  vanskeligheder  - 
en  dejlig  grund  på  Priorvej  i  1928. 

Byggeriet  blev  påbegyndt  den  20.  juni 
1929,  da  udgravningsarbejdet  blev  sat  i 
gang.  Nytårsdag  1930  samledes  over  150 
søskende  til  en  højtidelighed,  hvorunder 
grundstenen  blev  nedlagt. 

Den  4.  oktober  1930  blev  villaen,  mis- 
sionshjemmet,  samt  kontorerne  i  kirke- 
bygningen taget  i  brug,  og  den  følgende  dag 
den  5.  oktober  1 930  blev  det  første  offentlige 
møde  holdt  i  aktivitetssalen  i  kælderen. 
Denne  sal  var  mødesal,  indtil  kirkesalen 
var  færdig  og  kunne  tages  i  brug  nytårsdag 
1931. 

Selve  indvielsen  af  bygningen  måtte  dog 
vente  til  søndag  den  14.  juni  1931,  som 


netop  var  8  1  års  dagen  for  evangeliets  ind- 
førelse i  Danmark. 

Præsiderende  over  festlighederne  var 
præsidenten  for  Den  europæiske  Mission, 
medlem  af  De  tolv  Apostles  kvorum,  John 
A.  Widtsoe,  der  som  vi  husker  var  norsk  af 
fødsel  og  derfor  kunne  tale  til  forsamlingen 
uden  tolk. 

Til  stede  var  desuden  8  missionspræsi- 
denter  fra  andre  missioner  i  Europa. 

Missionspræsident  for  Den  danske  Mis- 
sion var  da  Holger  M.  Larsen  oggrenspræ- 
sidenten  for  Københavns  gren  hed  Jens  P. 
Hansen. 

Det  egentlige  indvielsesmøde  blev  afholdt 
kl.  14.00  under  overværelse  af  510  med- 
lemmer, men  der  blev  også  holdt  møder  kl. 
10.00  og  kl.  19.00  Om  mandagen  blev  der 
afholdt  en  koncert,  hvor  der  var  486  perso- 
ner til  stede. 

Indvielsen  af  kirkebygningen  blev  således 
fejret  med  virkelig  manér,  og  det  må  have 
været  en  vidunderlig  oplevelse  for  dem,  som 


Kirkesalen  1931. 

var  med  den  gang. 

Også  50  års  dagen  skal  fejres  som  sig  hør 
og  bør.  Søndag  den  14.  juni  1981  vil  der 
blive  afholdt  et  tre  timer  langt  møde  (Fest- 
gudstjeneste kan  man  vist  godt  kalde  det). 
Programmet  vil  tilnærmelsesvis  være  det 
samme  som  ved  indvielsen,  og  der  håbes 
som  sagt  på,  at  der  vil  komme  mange  til 
stede,  som  har  haft  deres  virke  i  bygningen 
igennem  årene. 

Lørdag  aften,  den  13.  juni,  vil  der  være 
festaften  med  spisning  og  underholdning 
for  wardets  medlemmer  samt  indbudte 
gæster. 

Onsdag  den  10.  juni  kl.  13.00  har  man 
inviteret  »Københavnske  Byvandringer«  til 
rundvisning  i  kirken,  og  man  håber  natur- 
ligvis på,  at  også  medlemmerne  vil  komme 
til  stede  ved  den  lejlighed. 

Som  det  vil  kunne  ses  af  hosstående  bil- 
leder har  kirken  ikke  forandret  sig  næv- 
neværdigt udvendigt  i  de  50  år.  Indvendig 
er  den  derimod  helt  forandret.  Kirkesalen 
havde  faste  bænke  og  en  forhøjning  med 


en  1981.  Foto:  Jørgen  Nielsen. 

»guld«-gitter  foran,  ligesom  der  var  pragt- 
fulde lysekroner  i  loftet.  De  høje  vinduer 
gav  rummet  et  smukt  lys. 

Efterhånden  som  kirkens  programmer 
udvidedes,  kom  man  dog  til  alvorligt  at 
savne  klasseværelser,  og  det  førte  til,  at 
man  i  1957-58  faktisk  delte  kirken  midt 
over  på  langs!  Forstået  på  den  måde,  at 
loftet  blev  sænket,  så  der  blev  en  hel  etage 
ovenpå,  hvor  der  kunne  indrettes  klasse- 
værelser. 

Om  denne  modernisering  var  til  det  gode 
eller  dårlige,  kan  vel  diskuteres  -  ofte  må 
der  ofres  på  fremskridtets  alter.  Og  det  er  i 
hvert  fald  sikkert,  at  rent  akustisk  var  det 
ikke  en  fordel.  Kirkesalen  er  i  dag  ikke 
særlig  god,  når  det  gælder  den  sanglige 
vellyd. 

Forhøjningen  -  koret  -  blev  også  forandret 
til  mere  moderne  linier,  og  der  kom  stole 
med  flettede  sæder  i  stedet  for  de  højryggede 
kirkebænke.  Disse  stole  blev  dog  senere 
udskiftet  med  moderne,  lave  bænke,  som 
står  med  to  sidegange  i  stedet  for  den 

Aktivii 

oprindelige  midtergang. 

I  de  senere  år  er  aktivitetssalen  i  kælderen 
også  blevet  moderniseret.  Væggene  er  blevet 
beklædt  med  træplader,  og  vinduerne  har 
fået  kulørte  blyindfattede  ruder. 

Som  nævnt  var  der  fra  begyndelsen  kun 
én  gren  i  København,  og  den  havde  til  huse 
i  kirkebygningen  på  Priorvej,  samtidig  var 
der  missions-  og  distriktskontorer,  mens 
missionspræsidenten  og  hans  familie  boede 
i  villaen  ved  siden  af. 

Da  både  missionshjem  og  missionskon- 
torer  flyttede  til  Dalgas  Boulevard  i  1963 
var  der  fire  grene  i  Storkøbenhavn,  én  på 
Amager  og  de  andre  tre  havde  til  huse  på 
Priorvej  -  to  i  kirkebygningen  og  én  i 
villaen. 

Da  kirken  på  Maglegårds  Alle  blev  ind- 
viet, flyttede  den  ene  gren  derud,  og  de  to 
andre  blev  slået  sammen  og  rådede  over 
både  kirkebygning  og  villa. 

I  1975  flyttede  missionspræsidenten  ud 
for  at  bo  i  en  villa  i  Bagsværd,  og  kort  tid 
efter  flyttede  missionskontoret  tilbage  ti! 


ssalen.  Foto:  Jørgen  Nielsen. 

villaen  på  Priorvej. 

Missionskontoret  var  nu  heller  ikke  læn- 
gere centrum  for  kirkens  aktiviteter,  idet- 
Københavns  distrikt  blev  en  stav  i  1974  og 
Århus  stav  blev  organiseret  1978. 

I  dag  er  det  efter  forskellige  grænse- 
ændringer således,  at  der  er  4  ward  i 
København,  ét  hører  til  i  kirkebygningen 
på  Amager,  ét  på  Priorvej,  og  to  på  Magle- 
gårds Alle. 

Priorvej  er  blevet  »stavscenter«  -  forstået 
på  den  måde,  at  alle  stavens  kontorer  ligger 
der,  og  alle  lederskabsmøder  osv.  afholdes 
der.  Dog  afholdes  stavskonferencerne  stadig 
på  Maglegårds  Alle-800-900deltagereien 
konference  kan  den  nu  halvgamle,  veltjente 
bygning  trods  alt  ikke  klare. 

1  anledning  af  50  års  dagen  vil  der  blive 
fremstillet  en  mindeplatte  med  kirken  som 
motiv.  Nærmere  oplysning  om  denne  kan 
fås  ved  henvendelse  til  biskop  Bent  Jensen. 

En  lille  bog  om  kirken  gennem  de  50  år  er 
blevet  skrevet  og  udgives  af  broder  Jørgen 
Schmidt  og  biskop  Hans  Billeskov  Jansen. 

Ny  præsident  for  templet  i  Schweiz 


Stanley  D.  Rees,  som  er  medlem  af  Bounti- 
ful  49.  ward.  Bountiful  Utah  Mueller  Park 
Stav  er  blevet  kaldet  til  at  tjene  som 
præsident  for  templet  i  Schweiz. 

Hans  hustru,  Helen  Gaddie  Rees,  vil  blive 
i  templets  værtinde. 

Præsident  Rees,  68  år,  kommer  oprinde- 
ligt fra  Salt  Lake  City.  Han  har  gået  på 
Brigham  Young  University,  og  han  har  taget 
sin  afgangseksamen  fra  University  of  Utah. 
Han  har  arbejdet  med  radiofoni  og  elek- 
tronik i  Salt  Lake  området  i  mange  år. 

Han    har    været  missionspræsident, 
biskop,  højrådsmedlem  og  rådgiver  i 
præsidentskabet  for  Salt  Lake  Missionær 
Træningscenter. 

Søster  Rees,  som  er  født  i  Blackfoot, 
Idaho,  har  studeret  på  University  of  Utah 
og  har  været  aktiv  i  kommunalpolitik.  Hun 


Præsident  og  søster  Stanley  D.  Rees. 


har  haft  stillinger  i  Unge  Pigers  GUF,  pri- 
mary og  hjælpeforeningen.  Hun  forlader 
nu  en  stilling  som  værtinde  i  kirkens 
kontorbygning. 

(Fra  Church  News) 


Reagan  har  valgt  mormon  som  »kassemester« 


Bay  Buchanan. 


Bay  Buchanan,  som  er  32  år  og  har  været 
medlem  af  kirken  i  5  år,  er  af  præsident 
Ronald  Reagan  blevet  udpeget  som  »trea- 
surer  of  the  United  States«. 

Det  er  en  stilling,  som  måske  her  i  landet 
ville  svare  til  en  mellemting  mellem  øko- 
nomiminister og  leder  af  Nationalbanken. 


Søster  Buchanan  vil  ikke  blive  medlem 
af  regeringen.  Hendes  ansvar  er  at  føre  tilsyn 
med  udgivelsen  af  penge,  og  hendes  navn 
vil  være  trykt  på  alle  dollarsedler.  Hun  vil 
desuden  være  direktør  for  statsobligations- 
fondet. 

Det  er  anden  gang,  der  er  en  mormon- 
kvinde på  den  post.  Den  første  var  nu 
afdøde  Ivy  Baker  Priest,  som  var  »kasse- 
mester« i  8  år  under  præsident  Eisenhower. 

Egentlig  er  søster  Buchanans  fornavne 
Angela  Marie,  men  da  hun  blev  født,  kunne 
hendes  broder,  som  da  kun  var  1  år,  ikke 
sige  »baby«  -  det  blev  til  »bay«  -  og  det  har 
hun  så  heddet  siden! 

Søster  Buchanan  står  overfor  en  stor 
opgave,  som  ikke  sædvanligvis  gives  til  en 
så  ung  kvinde,  men  hun  har  aldrig  været 
bange  for  at  tage  en  udfordring  op,  og  hun 
ser  frem  til  sit  nye  ansvar. 

(Fra  Church  News) 

Farvel  til  elsket  og  respekteret 
missionspræsidentpar 

I  sidste  nummer  af  Den  danske  Stjerne 
kunne  vi  læse,  at  der  kommer  en  ny  mis- 
sionspræsident  til  Danmark  -  pudsigt  nok 
atter  én  med  det  gode,  danske  navn: 
Jensen ! 

Nu  ved  vi  ganske  vist,  at  det  er  en  proce- 
dure, der  følger  hvert  tredie  år,  men  mon  vi 
ikke  hver  gang  bliver  lige  forundrede  over, 
at  nu  er  tiden  altså  kommet? 

Det  er  som  om,  vi  synes,  at  nu  havde  vi 
lige  lært  præsidentparret  rigtigt  at  kende  - 
og  så  rejser  de  altså  igen! 

Den  danske  Stjerne  har  besøgt  præsident 
Richard  C.  og  søster  Valeen  Jensen  for  at  få 
en  lille  »sludder  på  falderebet«! 

Skal  vi  begynde  med  det  sædvanlige  spørgs- 
mål -  glæder  l  jer  til  at  komme  hjem  igen? 

Vor  kære  familie  har  virkelig  været  en  stor 
støtte  for  os  i  disse  tre  år,  og  nu  ser  vi  frem 
til  og  glæder  os  over,  at  vi  igen  kan  være 
sammen  med  dem.  Familien  er  det  vigtigste 
i  den  sag,  som  vi  kæmper  for,  og  vi  elsker 
dem  højt. 

Mon  ikke  I  har  det  som  tidligere  missions- 
præsidentpar,  at  I  slet  ikke  kan  forstå  at  de 
tre  år  allerede  er  gået?  -  og  da  I  kom,  har  I 
sikkert  syntes,  at  tre  år  så  ud  som  en 
evighed! 

De  tre  år  er  fløjet  afsted.  Men  når  man  så 
tænker  på  de  mange  oplevelser  -  både  gode 
og  dårlige  -  én  ad  gangen  -  så  føler  vi  trods 
alt,  at  der  er  gået  tre  år!  Dog  har  vi  ikke 
spekuleret  så  meget  på  det  med  tiden,  for  vi 
vidste,  at  når  vi  var  stærkt  involveret  i  mis- 
sionærarbejdet  og  de  mange  andre  ansvar 
omkring  det  -  så  ville  vor  mission  alligevel 
gå  alt  for  hurtigt. 

Præsident  Jensen,  du  er  den  første  mis- 
sionspræsident  i  Danmark,  som  slet  ikke 
har  haft  ansvar  for  medlemmerne.  Har  det 
været  et  savn  for  dig,  eller  synes  du,  at  du 


Missionspræsident  Richard  C.  Jensen  og 

søster  Valeen  Jensen.  

har  haft  nok  at  gøre  med  missionærerne? 

Eftersom  jeg  ikke  har  prøvet  at  være  mis- 
sionspræsident med  ansvar  for  medlemmer, 
kan  jeg  ikke  sige,  at  jeg  har  følt,  at  jeg  har 
savnet  noget  ved,  at  jeg  ikke  har  haft  det 
fulde  ansvar  for  kirken  i  Danmark.  Dog  må 
jeg  tilføje,  at  jeg  faktisk  har  et  sådant  ansvar 
på  Island  -  skønt  kun  i  et  lille  format,  fordi 
det  er  sådan  et  lillebitte  distrikt  deroppe. 
Men  jeg  tror  i  det  store  og  hele  det  har 
været  en  fordel  for  arbejdskvaliteten,  at  jeg 
kun  har  haft  ansvaret  for  missionær- 
arbejdet. 

Synes  du,  at  du  har  haft  en  god  kontakt  til 
de  lokale  ledere  -  stavpræsidenterne  -  i  dit 
arbejde?  Jeg  kan  forestille  mig,  at  det  må 
være  meget  vigtigt  at  have  det ! 

Danmark  er  velsignet  med  to  gode  stavs- 
præsidenter.  De  er  hengivne  og  ydmyge 
mænd,  og  vi  har  haft  et  godt  samarbejde 
gennem  møder  hver  måned.  Disse  to  stavs- 
præsidenter  er  faktisk  de  ledere,  som  har 
ansvaret  for  alle  ikke-medlemmer  indenfor 
deres  stave  og  vi  som  fuldtidsmissionærer 

er  her  for  at  undervise  og  på  enhver  tænkelig 
måde  bistå  stavspræsidenterne  og  med- 
lemmerne, så  de  selv  kan  blive  succesrige 
missionærer! 

Hvordan  har  det  været  for  jer  med  hensyn 
til  kontakten  til  medlemmerne  rundt  om  i 
Danmark  ?  Har  I  haft  mulighed  for  at  have 
nogen  særlig  kontakt  med  dem? 

Bortset  fra  søskende  i  vort  eget  ward  har  vi 
haft  meget  begrænset  kontakt  med  med- 
lemmerne. Glæden  i  vort  kald  har  ligget  i  at 
arbejde  med  vore  missionærer.  Kommuni- 
kationen med  medlemmerne  har  været 
kanaliseret  gennem  stavspræsidenterne, 
som  har  ansvaret  for  missionærarbejdet 
gennem  stavs-  og  wardsledere. 

Hvordan  har  I  kunnet  falde  til  som  en  fami- 
lie i  jeres  ward.  Kan  man  overhovedet  leve 
et  »normalt«  liv  i  et  ward,  når  man  er 
missionspræsident? 

Vi  har  nydt  og  påskønnet  at  være  accepteret 
som  en  almindelig  familie  i  vort  eget  ward  - 
København  1.  ward  (3.  ward  før  delingen). 
Vi  er  kommet  og  gået  uden  særlig  opmærk- 
somhed og  har  siddet  sammen  med  de  andre 
medlemmer. 

Det  er  vel  især  vigtigt  for  en  familie  med 
børn,  at  man  falder  godt  til  i  sit  ward,  men 
jeres  familie  er  skrumpet  noget  ind,  siden  I 
kom.  Såvidt  jeg  husker  havde  I  fire  børn 
med,  men  I  rejser  hjem  med  kun  ét  -  hvad 
skete  der  med  de  andre  tre? 

Vi  ankom  ganske  rigtigt  med  fire  af  vore 
seks  børn.  Tamara,  Jaron,  Todd  og  Mark. 
Ved  slutningen  af  det  første  år  blev  det 
nødvendigt  for  vor  datter  Tamara  og  vor 
søn  Todd  at  rejse  hjem  til  Utah  for  dér  at 
uddanne  sig  videre.  Tamara,  som  havde 
tilbragt  året  med  at  udføre  et  stort  arbejde  i 
missionskontoret  og  missionshjemmet, 
måtte  nu  tilbage  til  BYU,  og  Todd,  som 
havde  gået  i  Den  internationale  Skole  det 
første  år,  måtte  tilbage  til  sin  High  School 
og  studere  der,  på  grund  af  den  uddannelse, 
han  har  valgt  at  tage. 


Jaron  fuldendte  High  School  i  Den 
internationale  Skole  efter  det  andet  år  og 
tog  så  tilbage  til  BYU  for  at  studere  videre. 

Mark,  som  nu  er  16  år,  er  blevet  hos  os 
gennem  alle  tre  år,  og  han  har  også  gået  i 
Den  internationale  Skole.  Det  har  været  tre 
vanskelige  år  for  ham  på  grund  af  de  ander- 
ledes standarder  i  skolen,  men  de  har  fået 
ham  til  at  skønne  meget  på  evangeliet  og  sit 
hjemland. 


Mark  Jensen. 


Hvordan  synes  du,  du  har  haft  det  med  de 
unge  i  kirken,  Mark? 

Selv  om  jeg  har  savnet  mine  venner  der- 
hjemme meget,  så  har  jeg  haft  det  fint  med 
kirkens  unge  (især  basketball  holdet).  At 
tale  og  forstå  dansk  har  været  den  eneste 
ulempe,  fordi  jeg  går  i  en  engelsk-talende 
skole,  og  fordi  de  unge  kan  tale  engelsk,  så 
har  vi  mest  gjort  dét. 

Jeg  har  været  glad  for  at  prøve  at  leve 
med  de  regler  og  regulativer,  der  følger  med 
missionærlivet.  Jeg  har  lært  og  hørt  så  meget 
om,  hvordan  en  mission  fungerer,  at  jeg 
ved,  hvad  der  forventes  af  mig,  når  jeg  når 
missionæralderen. 

Søster  Jensen,  har  det  været  svært  for  dig 
som  mor  at  have  så  stor  afstand  til  dine 
andre  børn?  Selv  om  de  er  voksne,  så  ville 
du  nok  gerne  have  haft  dem  lidt  nærmere! 

Enhver  mor,  som  elsker  sine  børn  så  meget, 
som  jeg,  vil  kunne  forstå,  at  jeg  føler  mig 
ensom,  når  jeg  ikke  har  dem  omkring  mig, 
ogjeg  bekymrer  mig  hele  tiden  for,  hvordan 
de  har  det.  Jeg  har  været  meget  taknemlig 
for  evangeliet  disse  tre  år,  på  grund  af  den 
rolle,  det  har  spillet  i  mine  børns  liv.  Det  er 
ikke  småbørnsårene,  man  bekymrer  sig  om, 
men  teen-age  årene,  hvor  man  håber  og 
beder  til,  at  de  er  blevet  undervist  godt  nok 
til  at  stå  på  egne  ben.  Jeg  har  været  taknem- 
lig for  den  store  støtte,  som  vore  børn  har 
givet  os  i  disse  tre  år. 

Vi  har  nu  tre  børnebørn  -  drenge  -  og  vi 
venter  endnu  et  barnebarn  i  juli.  De  to  af 
dem,  som  er  tvillinger,  er  blevet  født,  mens 
vi  har  været  her.  Det  første  barnebarn  blev 
født  to  uger,  før  vi  tog  af  sted  til  Danmark. 
Jeg  elsker  at  have  min  familie  omkring  mig, 
ogjeg  tæller  mine  velsignelser  og  påskønner 
den  evige  velsignelse,  som  evangeliet  tilbyder 
os  gennem  retfærdig  levevis,  at  »familien  er 
evig«. 

Hvordan  synes  du,  det  er  at  være  husmor  i 
Danmark.  Har  du  kunnet  få  de  ting,  som 
du  plejede  at  bruge  i  husholdningen,  eller 
har  du  lavet  dansk  mad? 

Eftersom  jeg  har  boet  i  Danmark  før  som 
missionær  sammen  med  mine  egne  forældre, 
var  det  endnu  mere  spændende  at  komme 
tilbage  hertil.  Som  en  familie  er  vi  kommet 
til  at  elske  dansk  mad:  Smørrebrød,  rødkål, 
flæskesteg,  æblekage  -  og  så  det  danske 
bagerbrød!  Så  det  har  ikke  været  noget 
problem  for  mig  med  hensyn  til  madlav- 
ningen. For  det  første  er  jeg  ikke  nogen 
særlig  god  kok,  og  for  det  andet,  så  er  det 
meget  sjovere  at  smage  de  forskellige  ting, 
man  kan  få  her.  Jeg  tror,  man  kan  sige,  at 
jeg  laver  dansk  mad  med  et  lille  stænk  af 
»Utah-krydderi«.  En  ting,  som  jeg  har  lært, 
er,  at  komme  lidt  fløde  og  sukker  i  sovse! 
Jeg  er  glad  for  supermarkederne,  det  synes 
jeg,  var  et  stort  fremskridt  for  Danmark. 
Men  det  har  været  dejligt  at  lave  dansk  mad 
-  I  har  det  hele! 


Har  du  haft  nogle  problemer,  når  du  skulle 
købe  ind?  Eller  har  du  haft  nogle  sjove 
oplevelser,  som  du  kan  fortælle  om?  Du 
taler  jo  et  udmærket  dansk,  så  du  har  måske 
slet  ikke  haft  nogle  særlige  problemer,  når 
du  skulle  i  kontakt  med  folk! 

At  købe  ind  i  et  fremmed  land  er  altid  sjovt, 
og  det  er  så  let  at  misforstå  etiketterne  på  de 
forskellige  ting.  Det  første  år,  vi  var  her, 
købte  jeg  ind  med  en  ordbog  i  den  ene 
hånd,  men  selv  da,  skete  der  uheld  -  som 
f.eks.  at  gå  ud  efter  en  flaske  sprit  og  komme 
hjem  med  en  flaske  eddike!  Men  ellers  har 
folk  været  meget  hjælpsomme,  når  det  var 
nødvendigt,  og  nu  taler  de  fleste  engelsk  (en 
lille  smule,  som  de  siger!) 

Præsident  Jensen,  du  er  en  mand,  som  ser 
sund  og  rask  ud,  men  sådan  har  det  ikke 
været  hele  tiden,  mens  I  har  været  her.  Du 
var  faktisk  temmelig  alvorligt  syg  en  tid, 
hvad  var  det,  der  var  galt  med  dig?  Og 
hvordan  er  du  kommet  over  det? 

Jeg  blev  ramt  af  en  sjælden  type  lammelse, 
som  hedder:  »Polyradiculitis«.  Den  ramte 
centralnervesystemet,  ogjeg  var  lammet  fra 
halsen  og  ned.  Det  var  en  meget  deprime- 
rende og  mørk  tid  i  vores  mission.  Syg- 
dommen kan  ikke  kureres  med  medicin  eller 
behandling.  Kroppen  og  nervesystemet  skal 
helbrede  sig  selv  i  tidens  løb.  En  speciel 
præstedømmevelsignelse  gjorde  mig  rask 
meget  hurtigere  end  de  sædvanlige  seks 
måneder  til  ét  år.  Læger  var  fuldstændig 
mystificerede  over  min  hurtige  helbredelse. 

Hvem  passede  arbejdet  som  missionspræ- 
sident,  mens  du  var  syg? 

Søster  Jensen  og  mine  assistenter  udførte 
hovedparten,  mens  jeg  var  syg  og  på  hospi- 
talet. Præsident  Henning  Frederiksen  rejste 
til  zonekonferencer  for  at  holde  interviews 
med  missionærerne  på  mine  vegne.  Alle 
andre  pligter  kunne  jeg  selv  lede  fra  hospi- 
talet med  daglige  møder  med  assistenterne 
og  medarbejderne  på  kontoret.  Selv  om  jeg 
i  de  første  tre-fire  uger  var  totalt  immobil, 

kunne  jeg  tale  og  tænke  klart.  Jeg  var  tilbage 
i  missionskontoret  efter  fem  uger,  skønt  i 
meget  begrænset  omfang  i  begyndelsen. 

Ikke  blot  du,  præsident  Jensen,  men  også 
søster  Jensen  har  før  været  på  mission  i 
Danmark.  Nemlig  da  søster  Jensens  foræl- 
dre Edward  H.  og  Minni  Sørensen  var  mis- 
sionspræsidentpar  for  ca.  30  år  siden.  Er 
der  mon  en  lille,  romantisk  historie  om,  at  I 
faktisk  »fik  øje  på  hinanden«  her 
Danmark? 

Præsident  Edward  H.  Sørensens  familie  var 
en  dejlig  og  åndelig  familie.  Jeg  holdt  meget 
af  dem,  ligesom  de  andre  missionærer  - 
men  intet  ud  over  det !  Jeg  rejste  hjem  to  år, 
før  de  vendte  tilbage  til  Amerika.  Først  da 
blev  søster  Jensen  og  jeg  bedre  bekendt 
med  hinanden.  Det  førte  så  til  forelskelse 
og  ægteskab.  Der  var  tre  døtre  og  en  søn  i 
familien  Sørensen.  Alle  tre  døtre  giftede  sig 
efterhånden  med  hjemvendte  missionærer 
fra  Danmark,  og  alle  tre  har  nu  været  mis- 
sionspræsidenter.  Deres  søn  var  også  mis- 
sionær her  i  Danmark. 


Der  er  sket  store  forandringer  i  Danmark  i 
de  30  år,  der  er  gået  siden  jeres  første  mis- 
sion, både  med  hensyn  til  kirken  og  til  sam- 
fundet. Hvordan  har  I  oplevet  forandrin- 
gerne i  kirken? 

Vi  var  begejstrede  over,  at  der  var  stave  og 
ward  i  Danmark.  På  grund  af  vor  store 
interesse  for  landet  har  vi  naturligvis  holdt 
os  orienterede  om,  de  fremskridt,  der  skete. 
En  stavskonference  her  er  nøjagtig  som  en 
stavskonference  hjemme  -  bortset  fra 
sproget!  Det  er  en  stor  glæde  for  os  at  se 
kirken  fungere  fuldstændig  uden  at  gøre 
brug  af  missionærerne  som  ledere,  sådan 
som  man  gjorde  for  30  år  siden.  90%  af 
lederskabet  af  hele  missionen  var  den  gang 
pålagt  missionærerne.  Kirken  er  sandelig 
gået  fremad  med  lokale  ledere  og  under 
deres  præstedømmeledelse. 

Jeg  er  selv  stødt  på  den  opfattelse  i  Utah,  at 
Danmark  er  »et  syndigt  sted«.  Hvordan  har 
I  oplevet  det  i  jeres  tre  år  som  næsten  »al- 
mindelige« borgere  i  landet? 


FRA  DEN  FØRSTE  MISSION  (omkr.  1951-52).  Missionspræsident  Edvard  H.  og  søster 
Mini  Sørensen  med  sønnen  Russel  og  døtrene  LaVerde,  Marva  og  Valeen.  Den  unge 
missionær  Richard  C.  Jensen.  Billederne  venligst  udlånt  af  Billeskov  Jansen. 

Vi  kender  alle  til  den  rolle,  som  den  såkaldte 
»frihed«  har  spillet  i  ødelæggelsen  af  fami- 
liens hellige  natur.  Danmark  er  blevet  kendt 
for  at  have  indført  fri  pornografi  og  andre 
dermed  forbundne  »sygdomme«  i  samfun- 
det. Denne  mangel  på  moral  førte  til,  at  de 
kvindelige  missionærer  blev  taget  bort  fra 
Danmark  på  grund  af  de  overfald  og  mis- 
handlinger, som  fremkom,  mens  de  udførte 
deres  pligter  som  missionærer. 

Påklædningsstandarderne  i  nogle  af  de 
private  ikke-medlemmers  hjem  har  virket 
generende  på  missionærerne,  som  er  kom- 
met ud  for  vanskelige  situationer  af  den 
grund,  når  de  har  banket  på  døre. 

Disse  problemer  er  dog  ikke  generelle  for 
landet  som  sådan.  Der  er  mange,  mange 
vidunderlige,  ærlige  mennesker  i  dette  land. 
Det  skal  ikke  dømmes  ud  fra  en  minoritets- 
gruppe af  »frit  tænkende«  mennesker. 

Som  danske  sidste  dages  hellige  holder  vi  af 
at  tænke  på,  at  mange  danskere  har  været 
med  til  at  opbygge  og  styrke  kirken  i  Utah, 
men  vi  må  vel  indrømme,  at  vi  i  dag  ikke 
hører  til  de folk,  der  har  særlig  storfremgang 
med  hensyn  til  tilgang  til  kirken.  Præsident 
Jensen,  er  vi  medlemmer  ikke  gode  nok 
missionærer  eller  er  danskerne  særlig 
hårdhjertede? 

I  vore  dage  er  tiden  kostbar,  og  det  er  vigtigt, 
hvordan  vi  bruger  den.  Den  timelige  verden 
er  fyldt  med  krav,  og  vi  synes  at  være  bundet 
af  huse,  biler,  TV  og  omgangskreds  i  et 
system,  der  er  luksusbetonet.  Som  et  resultat 
heraf  glemmer  vi  ofte  at  sætte  tid  af  til 
opnåelse  af  evig  lykke  og  til  at  bringe  evan- 
geliet til  andre.  Derfor  sker  det  alt  for  ofte, 
at  vi  ikke  gør  vor  del  for  at  opbygge  Riget, 
sådan  som  vi  er  blevet  det  pålagt.  Jeg  tror, 
denne  brug  af  ens  tid  var  klarere  defineret  i 
tidligere  tider,  og  at  forståelsen  af  at  ofre 
var  bedre  forstået  af  dem,  som  forlod 
Danmark  og  tog  over  for  at  opbygge  kirken 
i  Amerika. 

Alle,  både  her  og  i  Amerika  kunne  være 
bedre  missionærer.  Desuden  tror  jeg,  at 


mange  af  os  er  bange  for  andre  mennesker, 
og  det  er  denne  menneskefrygt,  som  får  os 
til  at  lade  være  med  at  bringe  evangeliet  til 
dem! 

Din  bedømmelse  sker  naturligvis  ud fra  din 
amerikanske  baggrund  -  men  har  vi  ikke  en 
anden  mentalitet?  Har  du  selv  oplevet  »på 
din  egen  krop«,  at  der  var  ting,  der  ikke 
fungerede,  som  du  havde  ventet,  fordi  vi 
trods  alt  er  anderledes  at  »komme  ind  på 
livet  af«? 

Danskerne  lever  for  størstedelen  ret  inde- 
sluttet. Som  jeg  ser  det,  er  de  ikke  som  et 
hele  overvældende  venlige  overfor  nogen 
uden  for  deres  nærmeste  kreds.  Dette  bety- 
der dog  ikke,  at  de  ikke  er  dejlige  mennesker. 
Det  er  blot  deres  måde  at  beskytte  sig  selv 
imod  forstyrrelse  af  deres  privatliv,  som  de 
ikke  altid  er  altfor  ivrige  efter  at  dele  med 
andre.  Amerikanerne  som  et  hele  er  mere 
venlige  mod  fremmede.  Det  synes  lettere  at 
komme  i  snak  med  dem  og  blive  bedre 
bekendte. 

Når  I  nu  ser  tilbage,  synes  I  så,  I  har  nået 
det,  I  havde  håbet  på,  da  I  kom? 

Jeg  tror,  vi  alle  har  drømme  og  håb,  som 
rækker  ud  over  det,  vi  kommer  til  at 
realisere.  Ja,  vi  havde  håbet  at  vi  sammen 
med  missionærerne  havde  kunnet  bringe 
programmet  til  et  højere  stade.  Vi  har  haft 
nogen  succes,  når  vi  tager  i  betragtning,  at 
mens  de  fleste  missioner  i  Europa  har 
måttet  notere  nedgang  i  dåbstallene  i  1979 
og  1980,  så  er  vi  i  Den  danske  Mission  gået 
frem,  og  vi  havde  det  højeste  tal  af  de  1 1 
missioner,  hvis  gruppe  vi  tilhører.  Dette  er 
dog  kun  en  begyndelse,  vi  skulle  gerne  fort- 
sætte. 

Er  der  nogle  programmer,  som  har  været 
særlig  succesfulde? 

Vores  »Mormons  Bog  program«  har  haft 
størst  succes  af  alle.  Vi,  som  missionærer, 
og  også  nogle  medlemmer  har  delt  kort  ud 
til  mennesker,  vi  har  mødt  og  har  tilbudt 

dem  en  gratis  Mormons  Bog  med  deres 
navn  trykt  i  guld  på  forsiden. 

Vi  får  så  mange  som  10%  tilbage  af  disse 
kort.  En  bog  bliver  så  afleveret  af  missio- 
nærerne, som  samtidig  tilbyder  at  undervise 
dem,  som  vil  lytte  dertil.  Vi  har  døbt  en  del 
af  disse  mennesker.  Efterhånden  vil  dette 
sikkert  have  større  fremgang,  efterhånden 
som  flere  og  flere  læser  Mormons  Bog  og 
fanger  budskabet  i  den  og  modtager  et 
vidnesbyrd.  Det  er  jo  Mormons  Bog,  som 
er  vort  virkelige  missionærredskab  og  som 
har  kraften  til  at  omvende  folk  gennem 
Ånden. 

At  finde  folk  at  undervise  gennem  at 
banke  på  døre  er  nok  det  sværeste  af  alt, 
men  selv  på  den  måde  finder  vi  stadig  folk, 
som  vil  lytte  og  bliver  døbt. 

Jeg  er  stadig  overbevist  om,  at  det  eneste 
rigtige  program  er  det,  som  er  givet  af 
profeten,  efter  hvilket  enhver  trofast  familie 
i  kirken  finder  en  anden  familie  og  bliver 
venner  med  dem  og  derefter  bringer 
missionærerne  ind  til  at  undervise  i  evange- 
liets principper.  Disse  familier  er  kirkens 
fremtid,  fordi  de  er  bedre  funderede  som  en 
del  af  Riget,  fordi  de  havde  venner,  som 
havde  omsorg  for  dem. 

Til  slut  vil  jeg  være  så  fri  at  spørge,  om 
hvordan  disse  tre  år  har  virket  pajer  som  en 


familie  og  som  enkeltpersoner.  Er  I  vokset? 
Er  jeres  vidnesbyrd  vokset?  Har  I  haft  en 
god  tid,  som  I  kan  tænke  tilbage  på  med 
glæde? 

Vi  er  alle  vokset  enormt.  Disse  år  har  været 
en  udfordring  -  og  ikke  så  lette  endda.  Der 
er  opstået  problemer,  som  aldrig  ville  have 
forekommet,  hvis  vi  havde  været  hjemme 
sammen.  Resultatet  er  bestemt  til  det  gode 
for  os,  selv  om  vi  helt  menneskeligt  ville 
have  valgt  en  sikrere  og  lettere  vej,  hvis  der 
havde  været  en. 

Vore  vidnesbyrd  er  vokset  gennem  prø- 
velser. Vi  har  mange  vidunderlige  oplevel- 
ser, som  vi  vil  tænke  tilbage  på  med  glæde, 
og  vi  har  mange  nye  venner,  som  altid  vil 
være  en  del  af  vort  liv.  Hvis  vi  regner  alle 
vore  missionærår  sammen,  bliver  det  til  1 2, 
som  vi  har  tilbragt  i  dette  dejlige,  lille  land. 
Derfor  kan  enhver  nok  forstå,  at  en  del  af 
vort  liv  virkelig  er  i  dette,  vore  forfædres 
land. 

-  En  varm  tak  til  præsident  og  søster 
Jensen  og  til  Mark,  fordi  I  ville  delejeres 
tanker  med  læserne  af  Den  danske  Stjerne. 
Vi  ønsker  jer  alt  godt  fremover!  Tak  for 
denne  gang!  Hav  det  godt  derhjemme 
sammen  med  jeres  kære!  Vi  vil  ikke  glemme 
jer! 

eev 


Jeg  er  en  lille  ting  -  men 

jeg  har  en  stor  betydning, 

jeg  hjælper  alle, 

jeg  åbner  lukkede  døre, 

jeg  skaber  respekt  og  beundring, 

jeg  generer  aldrig  nogen, 

jeg  koster  ingenting, 

jeg  er  nyttig  hele  dagen, 

jeg  burde  være  alles  ven  - 

jeg  hedder  smilet . . . 

Præsident  Kimball  på  besøg  på  øerne 
i  Stillehavet 

Medlemmerne  på  øerne  i  Stillehavet  havde 
besøg  af  præsident  Spencer  W.  Kimball  i 
februar  måned  1 98 1 . 

Det  var  en  særlig  vidunderlig  oplevelse 
for  dem,  idet  hans  besøg  betyder,  at  de  vil 
have  deres  egne  templer  i  løbet  af  ét  til  to  år. 

Præsidenten  tog  det  første  spadestik  og 
indviede  grundene  til  tre  templer. 

Den  13.  februar  i  Papeete,  Tahiti  var  der 
3000  mennesker  til  stede  ved  højtidelighe- 
den. Tahiti  har  været  en  del  af  kirkens 
historie  næsten  lige  så  længe,  som  kirken 
har  bestået.  De  første  missionærer  ankom 
til  det  daværende  Fransk  Polynesien  -  den 
første  ikke-engelske  mission  i  kirken  -  i  april 
1 844  -  altså  to  måneder  før  profeten  Joseph 
Smiths  martyrdød. 

Den  18.  februar  blev  den  samme  højtide- 
lighed afholdt  i  Nuku'alofa,  Tonga.  Her 
deltog  omkring  7000  mennesker,  hvoraf  den 
mest  prominente  nok  var  kong  Taufa'ahau 
Tupou  IV,  som  sammen  med  profeten  tog 
de  første  spadestik  og  talte  til  forsamlingen. 
Bagefter  deltog  de  sammen  med  tusinder  i 
en  særlig  fest.  Kongen  var  sammen  med 
kirkens  ledere  i  fire  timer.  Det  var  kongens 
bedstefader  kong  Siaosi  Tupou  [,  som  i 
1891  bød  de  første  mormonmissionærer 
velkommen  til  øerne. 

Ligeså  i  Apia,  Vest  Samoa  deltog  landets 
overhoved,  Malietoa  Tanumafil  II,  i 
højtideligheden  den  19.  februar.  Lige  før 
man  skulle  begynde,  kom  regnen,  og  den 
var  lige  ved  at  drukne  de  næsten  4000  til- 
stedeværende, men  ingen  forlod  deres 
pladser.  »At  have  et  tempel  her  er  det  hele 


værd.  Regnen  generede  os  ikke.  Det  var  alt 
for  vigtigt  til  ikke  at  blive«,  sagde  ét  af 
korets  medlemmer  bagefter. 

Samoa  ligger  omtrent  midt  imellem 
templerne  på  Hawaii  og  på  New  Zealand  - 
over  4000  km  fra  hver.  Tahiti  ligger  også 
omtrent  4000  km  fra  templet  på  New  Zea- 
land -  blot  i  en  anden  retning.  Tonga  ligger 
over  2000  km  derfra. 

For  en  almindelig  familie  med  tre  børn 
koster  det  ca.  25.000  kr.  at  rejse  fra  Tahiti 
til  New  Zealand,  og  da  gennemsnitslønnen 
erca.  3.000  kr.  om  måneden  tager  det  meget 
lang  tid  at  spare  op  til  en  tempeltur.  På 
trods  af  omkostninger  og  afstand  arrangeres 
der  hvert  år  en  rejse,  hvori  der  deltager  fra 
40  til  80  medlemmer. 

I  den  nu  86-årige  profets  rejse  deltog  også 
hans  hustru  Camilla,  hans  datter  Olive  Beth 
Mack,  hans  personlige  sekretær,  hans  læge 
samt  lederen  for  kirkens  tempelafdeling, 
Derek  F.  Metcalfe. 

Præsidenten  og  hans  selskab  besøgte  også 
Raratonga.  Det  er  første  gang,  kirkens 
præsident  har  besøgt  dette  land,  og  der  blev 
holdt  et  kort  møde  for  kirkens  medlemmer 
i  en  hangar  i  lufthavnen. 

Endvidere  var  præsident  Kimball  på  New 
Zealand  og  på  Hawaii,  hvor  han  foretog 
indsættelser  i  templerne. 

Præsidenten  mødtes  med  missionærer  på 
Tahiti,  New  Zealand,  Tonga  og  Samoa,  og 
han  var  æresgæst  ved  banketter,  fester, 
receptioner  og  kulturelle  programmer.  Han 
holdt  1 4  taler  og  rejste  omkring  24.000  km  - 
alt  sammen  på  13  dage! 

(Fra  Church  News) 

Kender  du  disse  billeder  -  og  hvad  fortæller  de  dig? 

-  *ATCå 


HUSKE-SPIL 


MEMORY 


Den  danske  Stjerne  har  modtaget  følgende 
fra  broder  Carl-Johan  Crabe,  som  har  ladet 
fremstille  et  billedlotteri  og  et  huskespil: 

På  vejen  hjem  til  Esbjerg  fra  et  leder- 
skabsmøde  i  Århus  sad  min  kone  og  jeg  og 
talte  om,  hvilke  muligheder,  der  kunne  være, 
når  børnene  i  primary  skulle  aktiveres.  Det 
er  især  blevet  aktuelt  efter  den  nye  møde- 
plans indførelse. 

Mange  ideer  blev  drøftet,  og  vi  var  enige 
om,  at  børnene  skulle  have  det  allerbedste, 
vi  kunne  finde  på.  Derfor  fandt  vi  på  mot- 
toet: »At  lege  er  at  lære!«  -  og  da  det  var  om 
søndagen,  denne  aktivitet  skulle  foregå,  var 
det  helt  klart,  at  de  skulle  handle  om 
evangeliet. 

Vi  blev  til  sidst  enige  om,  at  religiøse 
billeder  måtte  være  et  godt  stykke  »legetøj«, 
idet  disse  kunne  gøres  levende  ud  fra  de 
tanker  og  ideer,  som  de  indgav  det  enkelte 
barn. 

Da  vi  kom  hjem  begyndte  vi  at  finde 
billeder  frem.  Det  blev  til  1 65  forskellige  -  i 
forskellige  størrelser,  i  farver  og  i  sort-hvid, 
men  ens  for  dem  alle  var,  at  de  fortalte  en 


historie  fra  evangeliet. 

En  god  ven  og  broder  i  kirken,  som  er 
fotograf,  hjalp  os  med  at  finde  frem  til, 
hvilket  format  billederne  skulle  have,  og 
hvordan  de  skulle  sættes  op,  for  at  det  kunne 
blive  spændende  at  se  på. 

Resultatet  blev  et  billedlotteri  bestående 
af  12  plader  med  7  billeder  på  hver  plade, 
altså  i  alt  84  billeder. 

Et  huskespil  -  bedre  kendt  som  »Memory« 
-  blev  ligeledes  fremstillet  af  de  samme  bil- 
leder. 42  par  billeder  blev  lagt  i  samme  æske 
som  billedlotteriet,  så  der  er  altså  2  spil  i  én 
æske. 

I  en  anden  lille  æske,  som  kan  købes 
særskilt,  ligger  de  andre  42  par  billeder, 
som  et  selvstændigt  spil  Memory. 

Hvis  du  og  din  familie  eller  din  primary  i 
wardet/grenen  er  interesseret  i  disse  spil, 
kan  henvendelse  ske  til: 

Carl-Johan  Grabe 
Elsdyrvej  3 
Gjesing  6700  Esbjerg 
Tlf.  05-12  14  02 

Karneval  for  bikubepiger  og  diakoner 
i  København  stav 

i 


Et  ordentligt  »slaw«  må  der  til. 


Lørdagden  14.  februar  mødtes  aliede  12-14 
årige  piger  og  drenge  til  karneval  og  tønde- 
slagning på  Priorvej. 

Alle  kom  udklædte  og  festede  og  havde 
en  sjov  tid  sammen  fra  kl.  15. 00  til  kl.  19.00 

Efter  at  tønden  var  slået  ned  og  indholdet 


delt  pænt  (!)  var  der  dans  og  forskellige 
sjove  konkurrencer  med  små  præmier. 

Til  slut  var  der  hjemmebagte  fastelavns- 
boller, kage  og  sodavand  til  at  hente  kræfter 
til  hjemturen  på. 

Inga  Jensen 


Fantasien  fejler  ikke  noget,  når  de  unge  skal  klæde  sig  ud. 

Sådan  ser  der  ud  på  Priorvej 

(København  4.  ward) 


Kirkebygningens  adresse:  Priorvej  12,  2000  København  F,  telefon  01-34  55  70. 

Biskoppens  adresse:  Bent  Jensen,  Pilegårdsvænge  77,  2635  Ishøj,  telefon  02-73  62  68. 

Mødetider  om  søndagen  : 
Kl.  10.00- Nadvermøde 
Kl.  11.10-  Søndagsskole  og  Primary 
Kl.  12. 10  -  Kvorums-  og  organisationsmøder 

